Մեկ շաբաթ անց արդեն Լիլիթ համար հիվանդանոցում անկետա են բացել, ուլտրաձայնային հետազոտություն արել, որտեղ երևացել է երեխայի սիրտը: Զննությունից օրեր անց՝ կիրակի օրը, Լիլիթն արյունահոսություն է ունենում, զանգահարում է բժշկին, որը նրան դեղ է նշանակում, սակայն հաջորդ օրը կինը վիժում է: Բժիշկը արգանդի խոռոչի մաքրման համար Լիլիթին «Միրոպրիստոն» և «Սայտոտեկ» դեղահաբեր է նշանակել, որոնք, Լիլիթի խոսքով, «ստիպել է» գնել հիվանդանոցի դեղատնից. «Բժշկուհին ստիպեց, որ ես իրենց մոտի դեղատնից գնեմ էդ դեղերը: Ասաց՝ դեղերն ամբողջությամբ արժեն 40 000 դրամ, և շատ թանկ դեղեր են ու պարտադիր պետք ա խմեմ, թե չխմեմ, ինձ ինչ-որ բան կլինի»: